Diari Oficial de la Generalitat Valenciana


Sumari del DOGV 4269, del 12-06-2002 (2002/6194)

RESOLUCIÓ de 3 de juny de 2002, de la Direcció General d'Ordenació i Innovació Educativa i Política Lingüística per la qual es fa publica la llista definitiva de professors dels centres docents públics d'Educació Infantil, d'Educació Primària, de Formació de Persones Adultes, d'Educació Secundària i d'Ensenyaments de Règim Especial de la Comunitat Valenciana que han estat seleccionats per assistir als cursos de formació per a l'exercici de la funció directiva.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2002/6194


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 3 de juny de 2002, de la Direcció General d'Ordenació i Innovació Educativa i Política Lingüística per la qual es fa publica la llista definitiva de professors dels centres docents públics d'Educació Infantil, d'Educació Primària, de Formació de Persones Adultes, d'Educació Secundària i d'Ensenyaments de Règim Especial de la Comunitat Valenciana que han estat seleccionats per assistir als cursos de formació per a l'exercici de la funció directiva. [2002/S6194]
  
La Resolució de 8 de març de 2002, de la Direcció General d'Ordenació i Innovació Educativa i Política Lingüística, Diari Oficial de la Generalitat Valenciana de 9 d'abril de 2002, va convocar cursos de formació per a l'exercici de la funció directiva del professorat.
  
Complits els tràmits requerits en la convocatòria, una vegada transcorregut el termini per presentar al·legacions i seleccionat el professorat per les comissions de selecció de les direccions territorials de Cultura i Educació, segons els requisits establits en l'apartat nové de la citada Resolució, resolc:
  
Primer
  
Fer públiques en l'annex I de la resolució les llistes definitives de personal docent que ha sigut admés en els cursos de formació per a l'acreditació de la funció directiva, així com el lloc de realització del curs concedit.
  
Segon
  
Fer pública en l'annex II de la resolució la llista definitiva de sol·licituds desestimades per participar en els cursos, indicant el motiu de denegació.
  
Tercer
  
Segons l'apartat quart de la Resolució de 8 de març de 2002, i a proposta de la Comissió de Selecció Territorial de Castelló, el curs convocat en el CEFIRE de Vinaròs passarà a realitzar-se en el CEFIRE de Castelló.
  
Quart
  
El professorat participant rebrà, en finalitzar el curs, la corresponent certificació si la qualificació global del curs és d'apte i assistix, almenys, al 85% de les hores totals del curs, tot això segons el que establix l'apartat dotze de la Resolució de 8 de març.
  
Cinqué
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de la Conselleria de Cultura i Educació en el termini d'un mes a partir del dia següent al de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir del dia següent al de la publicació en el Diari Oficial de la Generalitat Valenciana.